Mohd Nardin Awang

Datuk Seri Mohd Nardin Awang adalah bekas Setiausaha Politik Kanan kepada YAB Perdana Menteri Malaysia ke-8, Tan Sri Muhyiddin Yassin. Beliau telah lama berkhidmat dengan Tan Sri Muhyiddin Yassin sehinggalah bertugas di Pejabat Perdana Menteri pada tahun 2020 lalu selaku Setiausaha Politik Kanan dan dibantu oleh Saiful Adli Mohd Arshad dan Azlinda Abdul Latif sebagai Setiausaha Politik. Beliau mengangkat sumpah jawatan bersama 25 orang Setiausaha Politik bagi Kabinet Muhyiddin Yassin.

Kerjaya
Selepas menamatkan pengajian dalam bidang perakaunan di Institut Teknologi MARA, beliau telah menyertai Nadi Holdings sebagai Eksekutif Pentadbiran, kemudian meneruskan khidmatnya di Sky Courier International and Pro-Active Solutions Sdn Bhd sebagai Pengurus Komersial dan Operasi.

Nardin kemudiannya menyertai perkhidmatan awam sebagai fasilitator dan jurulatih di Biro Tata Negara, Jabatan Perdana Menteri Malaysia pada tahun 1999 lalu.

Kerjaya Nardin mula naik selepas memulakan khidmat dengan Tan Sri Muhyiddin Yassin. Bermula sebagai Setiausaha Politik Menteri Pelajaran, Timbalan Perdana Menteri hinggalah kepada Setiausaha Politik Kanan.

Politik
Nardin telah membuat kunjungan hormat bersama Menteri Dalam Negeri Malaysia, Hamzah Zainudin terhadap Yang di-Pertua Negeri Sabah, Tun Juhar Mahiruddin selepas bekas Ketua Menteri Sabah, Musa Aman mendakwa sudah mempunyai jumlah majoriti untuk membentuk kerajaan baharu yang menyokong Kerajaan Perikatan Nasional.

Anugerah
Senarai darjah kebesaran yang diterima
 
  Panglima Jasa Negara - Datuk (2014)
  Johan Mangku Negara (2011)
 
   Seri Mahkota Wilayah - Datuk Seri (2021)
 
  Darjah Dato' Paduka Mahkota Perak - Dato'  (2012)

Rujukan

Orang hidup
Setiausaha Politik (Malaysia)
Setiausaha Politik Kabinet Muhyiddin Yassin pertama